stanford-oval/wikipedia huggingface dataset:
העוקץ (סדרת טלוויזיה אמריקאית)
הדמויות הראשיות

נתן "נייט" פורד (טימותי האטון) - חוקר הונאות ביטוח לשעבר. משמש כ'מוח' המתכנן של החבורה. אביו היגר לבוסטון מאירלנד. נייט בצעירותו למד כמורה, ואף תכנן להיות כומר קתולי. אך כישרונו המפותח בפיצוח תעלומות הוביל אותו לעבוד כחוקר בחברת ביטוח. לאחר שנים, בנו הזדקק לטיפול רפואי יקר ערך, וחברת הביטוח המעסיקה אותו סירבה לשלם. בעקבות כך איבד נייט רצון בחייו, והתמכר לאלכוהול. במצב זה, מצא אותו ויקטור דובונביץ', והציע לו לפקח על צוות הגנבים. אופיו של נייט מתאפיין בחביבות וריחוק מהסובבים אותו. הוא אינו מוכן לדבר עם חבריו על בעיותיו האישיות. רצונו של נייט לנקום במעסיקיו לשעבר, מסכן את הצוות כמה פעמים. נושא מרכזי בסדרה הוא המאבק של נייט ב"שדים הפרטיים" שלו.
סוׂפי דֶבֶרוֹ (ג'ינה בלמן) - ה"נוכלת". בריטית הנהנית לגנוב חפצי אמנות יקרים במיוחד. סופי בטוחה שהיא שחקנית תיאטרון מוכשרת, אף על פי כן שבעיני הכל, כולל חבריה, היא שחקנית גרועה. עם זאת, בעת מעשי שוד ומרמה, היא בעלת מתק שפתיים וכושר שכנוע יוצא מהרגיל. לסופי יש אוסף של שמות בדויים, כתוצאה משלל הדמויות שגילמה. שמה האמיתי לא ידוע לחבורה. ההיסטוריה שלה עם נייט היא ארוכת שנים. מתברר שנייט בעברו כחוקר ביטוח רדף אחריה מספר פעמים. במהלך העונה השנייה מפתח נייט רומן עימה, שידע עליות ומורדות לאורך כל הסדרה. בפרק הסיום של הסדרה מציע נייט לסופי נישואים, ובכך פורשים הם מהצוות.
אלק הארדיסון (אלדיס הודג') - האקר מחשבים מהשורה הראשונה, המהווה חלק בלתי נפרד מכל פעולה משותפת של הצוות. בתפקידו הוא מעניק מידע כיסוי ויזואלי וכן כוונון מערכת הקשר הפנימית ביניהם. באופיו הוא אוהד מדע בדיוני מוצהר, חנון ושנון. בנערותו נהג לפרוץ לשם שעשוע למסדי נתונים שונים בעת מגוריו אצל סבתו הקתולית. בין השאר פרץ לשרתי האבטחה של טקס האוסקר על מנת לספק לעצמו כרטיס כניסה לא-חוקי. הארדיסון שרוי במערכת יחסים רומנטית עם פרקר, הגנבת של הצוות. הקשר בתחילה מתנהל באיטיות, אך בעונה האחרונה הם כבר זוג לכל דבר.
אליוט ספנסר (כריסטיאן קיין) - "מומחה אחזור" שתפקידו מכונה בפשטות "המכה". אליוט מומחה באמנות לחימה מסתוריות. יוצא הכוחות המיוחדים של ארצות הברית שנלחם במלחמת המפרץ השנייה, ועל פי רמזים שונים שפיזר שירת כמתנקש מיומן שאף חווה עינויים. אליוט סולד מהשימוש בנשק חם כגון אקדחים ורובים. אך הוא מציין בעצמו ש"זה שאני לא אוהב אקדחים, זה לא אומר שאני לא יודע להשתמש בהם". בעברו האפל שימש גם כעוזר בכיר של המאפיונר דמיאן מורו. מערכת חייו הרומנטית נשארת בצללים לאורך כל הסדרה. במקור מקרסון, אוקלהומה.
פארקר (בת' ריסגאף) - הגנבת של החבורה. היא בעלת כישורים מרשימים של פריצה, כיוס ופיצוח כספות, היא גם מומחית בטיפוס על גורדי שחקים. בילדותה הייתה ילדה פוגענית שסבלה חברתית ומהוריה, שאותם עזבה בגיל 11. היא בילתה את שנות נערותה ברחוב ובפנימיות מיוחדות, חוויה שהותירה עליה רשמים קשים ויכולת ביטוי רגשות לקויה. היא מתקשה לקבל נורמות חברתיות וקודים רגשיים. בעיני הדמויות האחרות היא נחשבת מוזרה. פארקר רואה בצוות את משפחתה שמעולם לא הייתה לה, ובפעם הראשונה בחייה היא סומכת על אנשים אחרים מלבדה. סופי מתאמצת במהלך הסדרה ללמד אותה כישורים חברתיים, יכולת שכנוע נשית, ועוד. הארדיסון מפתח עם פארקר קשרים רומנטיים המתקדמים באיטיות עקב אופייה המופנם של פרקר. בפרק האחרון של הסדרה ניכר שהמאמץ השתלם בכך שנייט הותיר בידיה את הנהלת הצוות, כ'מוח' החדש.
הדמויות הראשיות > העוקץ: חזרה

הארי וילסון: עורך דין של חברות גדולות שהבין את רשעותן והצטרף לחבורה במקום ניית בסדרה השנייה.
בריאנה קייסי: בת טיפוחו של הרדיסון ומחליפה אותו בסדרה השנייה.
הדמויות הראשיות > דמויות משנה חוזרות

טרה קול (ג'רי ריאן): החליפה ל-8 פרקים את סופי כשזו יצאה לחופשה באירופה בעונה השנייה.
בלש פטריק בוננו: שוטר במדינת מסצ'וסטס שהחבורה עזרה לו מספר פעמים לפתור תיקים. ממוצא איטלקי.
ג'יימס סטרלינג (מארק שפרד): קולגה לשעבר של נייט במחלקת הונאות של חברת הביטוח IYS ואויב החבורה. בעקבות עזרתם בתיק ביטוח קודם והתחיל לעבוד במחלקת הונאות באינטרפול.
מגי קולינס (קארי מאצ'ט): גרושתו של נייט (אם בנם שנפטר) ושותפה של החבורה בכמה "עבודות".
סקירה כללית

הסדרה עוקבת אחר צוות של חמישה גנבים שפועלים כמין רובין הוד מודרניים. ומסייעים על ידי יכולותיהם הגבוהות לאנשים הנפגעים מגורמים רבי כוח, ובמיוחד חברות גדולות. הכולל את ניית'ן פורד, חוקר ביטוח לשעבר (טימותי האטון) שתפקידו הוא 'המוח' המתכנן את פעולות הצוות, וכן נוכלת מבריקה בשם סופי דרובקס (ג'ינה בלמן). כריסטיאן קיין משחק דמות של 'מומחה אחזור' - המכה, בשם אליוט ספנסר. נדבך מרכזי בצוות נתון לפרקר (בת' ריסגאף), גנבת-פורצת על שמבצעת את הפעולות הטכניות הדרושות. היא במערכת יחסים יחד עם חבר הצוות החמישי, אלק הארדיסון (אלדיס הודג') המשמש כהאקר הפורץ למאגרי מידע ועוד. בעונה הראשונה החבורה פעלה בלוס אנג'לס, בעונות 2-4 בבוסטון, מסצ'וסטס, כשבר מק'רורי משמש להם מקום מפגש אחרי שהצילו את המקום ממלווה בריבית מרושע. בעונה החמישית הם פועלים מפורטלנד, אורגון, ובסדרה השנייה מניו אורלינס, לואיזיאנה.
אגרת רב שרירא גאון

אגרת רב שרירא גאון היא איגרת שכתב רב שרירא גאון (רש"ג) סביב שנת ד'תשמ"ז (987) אל רבי יעקב בן נסים, ראש חכמי קירואן, כתשובה לשאלתו על השתלשלות התורה שבעל-פה מימי התנאים, האמוראים, הסבוראים והגאונים עד ימיו.
חשיבות האגרת

איגרת זו מהווה מקור מידע מרכזי, ובפרטים רבים בלעדי, על התקופות בהן היא עוסקת ותיארוכן. האיגרת סוקרת את סדרי הזמנים ודרך העריכה של המשנה, הברייתות והתלמוד, וכן סוקרת את תקופת הגאונים. האיגרת מסדרת את לוח הזמנים בו פעלו התנאים, האמוראים, הסבוראים ודורות הגאונים עד זמנו של רב שרירא.
איגרת זו היא יוצאת דופן מבין החומר הכתוב שהגיע לידינו, בהיותה תיעוד היסטורי מדוקדק בירידתו לפרטים הכרונולוגיים בספרות הרבנית הקדומה. מסתבר שהאיגרת מייצגת מסורת כרונולוגית שעברה בתוך ישיבות הגאונים עוד מתקופת התלמוד, שכן התאריכים המצוינים בה מובאים כנתונים ברורים ולא משוערים.
נוסח האיגרת

לאיגרת נוצרו שני נוסחים. הנוסח המופיע ב"ספר יוחסין", המכונה גם "הנוסח הספרדי". נוסח מאוחר יותר יצא לאור בידי בֶּר גולדברג לפי כתב יד של מעתיק, המכונה "הנוסח הצרפתי". שינוי בולט בין הנוסחים הוא שבנוסח שבספר יוחסין כתוב שרבי כתב את המשנה, ואילו לפי הנוסח השני אין זה ברור שרבי כתב את המשנה, ואפשר להבין שרק ערך אותה, אך היא נשארה כמסורת בע"פ עד תקופה מאוחרת יותר.
לגבי הסיבות להבדל בין הניסוחים ישנן הצעות שונות במחקר.
בעבר היה מקובל להניח כי הנוסח הספרדי מדויק יותר, וכך מחזיקים עד היום במקומות מסורתיים, אך יעקב נחום אפשטיין טען כי על פי רוב הנוסח הצרפתי הוא הנכון, וכך מקובל היום בקרב החוקרים.
לקריאה נוספת

בנימין מנשה לוין, אגרת רב שרירא גאון, חיפה תרפ"א
בנימין מנשה לוין, אגרת רב שרירא, ב"העברי", 9 בספטמבר 1921.
הערות שוליים

↑  אייזיק הירש וייס, דור דור ודורשיו, חלק ד, עמ' 165
↑  יעקב נחום אפשטיין, מבוא לספרות האמוראים, מאגנס ודביר, תשכ"ג, עמ' 610-615
| --- | --- |
בקרת זהויות :  NLI: 987007524346505171  BnF: cb150409125 (data)  CANTIC: a19931712  LCCN: n89135058  VIAF: 8973157527415227300006   WorldCat (עם VIAF): 8973157527415227300006
שם הגדולים

| --- | --- |
"ספרי שם הגדולים, ועד לחכמים", חיים יוסף דוד אזולאי ואהרון בן משה פולד בעריכת יצחק אייזיק בן יעקב, דפוס אנטון שמיד, 1864 וינה. לחצו על התמונה לדפדוף בספר מעמוד 5
 מידע כללי
 מאת:  חיים יוסף דוד אזולאי 
 שפת המקור:  עברית 
 סוגה:  ביבליוגרפיה
 הוצאה
 תאריך הוצאה:  1774 
 מספר עמודים:  262
 מהדורות נוספות
 תאריך מהדורה ראשונה:  דפוס ליוורנו 1774
 תאריך מהדורות נוספות:  דפוס קראָטאָשין, ה'תר"ג
 קישורים חיצוניים
 ויקיטקסט:  שם הגדולים
 הספרייה הלאומית:  990004105730205171
 
שם הגדולים הוא חיבור ביבליוגרפי וביוגרפי מאת הרב חיים יוסף דוד אזולאי (החיד"א).
מבנה החיבור

החיבור מורכב משני חלקים. החלק הראשון נקרא מערכת סופרים ובו פירוט ביוגרפי של חכמי ישראל. החיבור סוקר בקצרה את קורות חייהם של רבנים מאז תקופת אחרוני הגאונים, דרך הראשונים ועד לאחרונים בני זמנו של החיד"א. החלק השני נקרא מערכת ספרים ובו חיבור ביבליוגרפי אודות חיבורים תורניים חשובים בתחומים תורניים שונים, המזכיר קרוב ל-2200 רבנים.
עובדת היותו של החיד"א שד"ר סייעה בידו רבות בכתיבת חיבור זה שכן בנדודיו הרבים ראה כתבי יד מיוחדים שלא נדפסו עד לימיו. כתבי יד אלו כמעט ולא היו ידועים בעולם היהודי. החיד"א ראה כתבי יד אלו והזכירם בחיבורו וכך הביא לחשיפתם. גם בספריו האחרים, כגון ברכי יוסף, הוא מביא דוגמאות לכתבי יד ישנים כגון בענייני הדלקת נרות שבת בסימן רס"ג - שם הוא מצטט את רבי אברהם בר חיים, מתוך כתב-יד, ואשר רק לפני כחמישים שנה נדפס לראשונה.
הרב מנחם מנדל קרנגיל מקראקא הוציא מהדורה של הספר בשנת תרס"ה ובה הוסיף תולדות הרב חיד"א וכן הערות רבות.
מהדורות החיבור

החיד"א הדפיס את החיבור בשלבים ואף הדפיס לו השלמות:
שם הגדולים חלק א, ליוורנו תקל"ד - כולל את רשימת חכמי ישראל
שם הגדולים חלק ב, ליוורנו תקמ"ו - כולל את רשימת החיבורים שכתבו חכמי ישראל
ועד לחכמים, ליוורנו תקנ"ו - כולל השלמות לשני החלקים של שם הגדולים
שם הגדולים חלק א, ליוורנו תקנ"ח  - מהדורה חדשה של החלק הראשון, בסוף כל מערכת נוסף מדור שנקרא אף הוא 'ועד לחכמים', ובסוף החיבור נדפסו הוספות נוספות תחת השם שלחן במדבר
לקוטים זעיר שם, בתוך: ככר לאדן, ליוורנו תקס"א, רב ע"א-רח ע"ב - השלמות לשם הגדולים וועד לחכמים
מועדון הקרב הג'ורסי

| --- | --- |
 סוגה:  פסאודו-דוקומנטרי 
 יוצרים:  ג'ורג' בלסינג, קרייג לויטרבך
 שחקנים:  סטיב אלטן 
 ארץ מקור:  ארצות הברית
 שפות:  אנגלית 
 מספר עונות:  1
 מספר פרקים:  12 פרקים
 הפקה
 אורך פרק:  45 דקות
 שידור
 רשת שידור:  ערוץ ההיסטוריה
 תקופת שידור מקורית:  29 ביולי 2008 – 22 באוקטובר 2008
 קישורים חיצוניים
 אתר רשמי
 דף התוכנית ב-IMDb
 
דינוזאורים: מועדון קרב (באנגלית: Jurassic Fight Club, בבריטניה ואוסטרליה נקראה התוכנית: Dinosaur Secrets) היא תוכנית טלוויזיה מסוג טבע-פלאונטולוגי ששודרה בערוץ ההיסטוריה בקריינותו של אריק תומפסון בין יולי לאוקטובר 2008 בארצות הברית למשך עונה אחת שלא קיבלה עונה נוספת. על אף שמה, הסדרה אינה עוסקת רק בתור היורה, אלא במגוון תקופות.
הסדרה מתארת מספר דו-קרבות פרהיסטוריים בין חיות נכחדות שונות. הקרבות מבוססים על מחקרים ודמיון יוצרי הסדרה, וממחיזים את סיפוריהם של מאובנים שונים, בהם נראים שרידי הזירות. השחזורים מוצגים באמצעי הנפשה ממוחשבת. בסדרה מופיעים פלאונטולגים שונים כמו: ג'ורג' בלסינג (George Blasing) הנמנה בין יוצרי הסדרה, תומאס ר. הולץ, לורנס ווייטמר (Lawrence Witmer), לארי מרטין (Larry Martin), פיליפ קורי (Philip Currie) ופיטר לארסון (Peter Larson). בחלק מהפרקים מופיעים קרבות בין חיות פרה-היסטוריות שאינם מבוססים על מאובנים אמיתיים. זוהי הסדרה הפסודו-דוקומנטרית השנייה הכי נצפית בנושא פלאונטולוגיה, אחרי ״ללכת עם דינוזאורים״. היא שנויה במחלוקת בקרב מדענים בשל האופי הגרוטסקי בו מתוארות החיות ונסיבות חייהן, ועם זאת הפכה לפופולרית בקרב מעריצים ממגוון סיבות.
באתר הסדרה הופיע משחק בשם "Turf Wars", בו השחקן בוחר ביצור המופיע בסדרה ונלחם ביצורים נוספים, אך המשחק אינו זמין יותר.
פרקי הסדרה

דינוזאור קניבלי: הפרק הראשון מתאר את החיים במדגסקר בקרטיקון העליון, אז שלט דינוזאור קניבלי בשם מג'ונגזאורוס (הנקרא בטעות מג׳ונגתולוס) בארץ. המג'ונגזאורוס היה דינוזאור קניבלי וזכר הנראה בפרק (בעל דלדל בדומה לתרנגול הודו) נע בחשאי לעבר צאצא מג'ונגזאורוס אחר. בעוד אמו נופלת, הזכר מצליח לטרוף את צאצאה אך לא שם לב לנקבה שמגיעה מאחוריו, הורגת אותו בנשיכה חזקה וניזונה מנבלתו.
צייד טי-רקס: בסוף הקרטיקון העליון נראים שני מינים טורפים ממשפחת הטירנוזאוריים: פרט ננוטירנוס רעב לחפש מזון ומבחין בשני טירנוזאורוסים צעירים אשר אימם השאירה מאחוריה. הננוטירנוס נלחם בשני הצעירים והורג אחד מהם אך האם מגיחה מאחור ולפני שהוא יוכל לברוח היא שוברת את רגלו ומוחצת אותו בלסתותיה העצומות.
כנופיית רוצחים: בפרק נראה מאבק בין טנונטוזאורוס ללהקת דיינוניכוסים בערבות מונטנה. לאחר שפורצת סערה הדיינוניכוסים מצליחים להכריע את הטנונטוזאורוס הגדול מהם בהרבה.
הקרב המדמם: בתור היורה הצפון אמריקני בלטו שני טורפים גדולים: האלוזאורוס והצרטוזאורוס. כאשר שני טורפים אלה נתקלים בסטגוזאורוסים שנתקעו בבוץ מתרחש קרב ביניהם, בו הצרטוזאורוס מוטח ארצה למותו. הקרב ממשיך כאשר קמרזאורוס נתקע גם הוא וזוג אלוזאורוסים נעים להפילו. לבסוף הקמרזאורוס מצליח להשתחרר ולהרוג אחד מהם.
רוצחי מעמקים: בחופי יפן של המיוקן מתרחש קרב תת-מיימי בין שני טורפי-על ענקיים: הבריגמופיסטר, הקרוב לראשתן והמגלודון, הגדול שבכל הכרישים מעולם. הכריש העצום מצליח לנשוך פרט בריגמופיסטר. להקת הבריגמופיסטרים מבריחה אותו, אך בהמשך הוא חוזר בשביל לאכול את הלווייתן שמת מפצעיו.
הצייד ההופך לניצוד: בפרק זה נראים שוב האלוזאורוס והצרטוזאורוס, הפעם בתוך היער. זוג צרטוזאורוסים נעים בחיפוש טרף ונכנסים לשטחו של אלוזאורוס. האלוזאורוס הזועם נושך את הצרטוזאורוס הזכר בצווארו והורגו. הנקבה מגיעה להתעמת איתו אך נהרגת גם היא.
הטורפים הגדולים ביותר : פרק זה כולל אוסף מפרקים נוספים ובו החוקרים שואלים מי היה הטורף המסוכן ביותר בין הטירנוזאורוס, האלוזאורוס, היוטרפטור, המג'ונגזאורוס והאלברטוזאורוס.
עמידת הרפטור האחרונה: בפרק נראה מאבק בין יוטרפטור רעב לבין דינוזאור גסטוניה. בעת בצורת הגסטוניה מחפש מים בנהר היבש בעוד טורפו מחפש בשר. עם זאת הגסטוניה הוא טרף קשוח בעל שריון קוצני ולבסוף הוא מצליח לשפד את רגל הרפטור ולגרום למותו.
מפלצות עידן הקרח: בעידן הקרח שלטו באמריקה הצפונית שני טורפים גדולים בהרבה מקרוביהם החיים: הארקטודוס שהיה גדול מכל דוב חי והאריה האמריקני שהיה גדול בהרבה מאריה. לאחר שאריה מצליח לקטול ביזון סטפה ממארב, דב גדול נמשך לריח הפגר ומתחיל קרב ביניהם. לאחר פציעות הדדיות הדוב העצום משליך את האריה לעבר מערה עמוקה והורג אותו.
נהר המוות: שלדי פכירינוזאורוסים שנמצאו בקנדה מרמזים על קרב פרה-היסטורי בין היצורים הללו לטורף גדול - האלברטוזאורוס.  במהלך הקרב בין עדר פכירינוזאורים והטורף, נופלים פכירינוזאורוסים רבים לנהר וטובעים. הללו מהווים לו טרף קל כאשר הם נסחפים לחוף.
טי-רקס נגד רפטור: בעוד אדמונטוזאורוס בודד נע מבלי יודעין למארב של להקת דרומזאורוסים. לאחר קרב קשה הם הורגים את טרפם אך נאלצים להתמודד נגד טורף גדול בהרבה - טירנוזאורוס הגוזל מהם את שללם.
זירת מלחמה: בפרק הסיכום של הסדרה מוסברת הכחדת הדינוזאורים הגדולה והמאורעות הקשורים אליה. בפרק זה נראים כל היצורים מהסדרה, לרבות היצורים מהמיוקן ומעידן הקרח.
ראו גם

האמת על דינוזאורים רצחניים - תוכנית של ה-BBC בעלת סגנון דומה.
מלחמת החיות
פאוור ריינג'רס מבצע הילוך על

| --- | --- |

 מבוסס על:  GoGo Sentai Boukenger 
 סוגה:  פעולה-הרפתקאות לילדים
 יוצרים:  ברוס קאליש
 שחקנים:  James Maclurcan 
 ארץ מקור:  ארצות הברית
 מקום התרחשות:  אפריקה, אירופה, אמריקה הדרומית 
 מספר עונות:  1 (עונה בפני עצמה)
 מספר פרקים:  32
 הפקה
 מפיקים בפועל:  ברוס קאליש 
 הפצה:  סבן קפיטל גרופ, Disney–ABC Domestic Television, נטפליקס, Buena Vista International Television 
 אורך פרק:  22 דקות, ללא פרסומות
 שידור
 רשת שידור:  ABC
 רשת שידור בישראל:  ערוץ ג'טיקס
 תקופת שידור מקורית:  26 בפברואר 2007 – 12 בנובמבר 2007
 קישורים חיצוניים
 www.powerrangers.com
 דף התוכנית ב-IMDb
 
פאוור ריינג'רס מבצע הילוך על (באנגלית: Power Rangers: Operation Overdrive) היא סדרת פעולה-הרפתקאות אמריקאית לילדים מסדרת "פאוור ריינג'רס". הסדרה בת 32 פרקים והופקה לטלוויזיה על ידי חברת וולט דיסני לערוץ ABC בשנת 2007.
עלילה

חמשה בני נוער נבחרים לחפש מספר תכשיטים קסומים אבודים, כדי למנוע מהם שיפלו לידיים הלא נכונות - האחים מולטור ופלוריוס, שני יצורים קרי-לב אשר מנסים להשתלט על כדור הארץ בעזרת כתר רב עוצמה בשם "קורונה אורונה" אשר עובד בעזרת התכשיטים הקסומים. הביליונר אנדרו הארטפורד הוא זה שבחר בנערים ומשנה את הרכב ה-DNA שלהם כדי שיהיו להם כוחות פיזיים על-אנושיים כדי שיוכלו להילחם בכוחות הרשע. אף על פי שמולטור ופלוריוס בתחילה עובדים זה לצד זה, בהמשך הם הופכים ליריבים. המכשיר רב העוצמה נופל בהמשך לידיו של מולטור, וזה מנסה להשיג את התכשיטים הקסומים כדי להפעיל את המכשיר. צוות הריינג'רים (אליהם מצטרף בהמשך גם הריינג'ר הכסוף) חייבים להילחם במספר רב של נבלים ברחבי העולם ולסייר ברחבי העולם במאמץ לשים ידם על התכשיטים לפני שהאויבים שלהם יספיקו להשיגם לפניהם. כדי להשלים את מטרה זו, צוות "הילוך על" משתמשים ביכולות הנהיגה שלהם כדי לנצח אותם - טכנולוגיה עתידנית אשר דומה מאוד לזו אשר הוצגה בעונות הקודמות של "הפאוור ריינג'רס", אך יחד עם זאת הפכה מתוחכמת יותר ובעל יכולות משופרות בהרבה. הם נלחמים בעזרת הטפרים הגלאי הקורנוס ועוד.
פעם ריינג'ר, תמיד ריינג'ר

באחד הפרקים בעונה זו, ת'ראקס, בנם של ריטה ריפולסה ולורד זד מ-"מייטי מורפין פאוור ריינג'רס", חוזר לכדור הארץ אחרי שנכלא מספר שנים ומאחד את כל הרעים בעונה זו נגד הפאוור ריינג'רס. הרעים מצליחים לנטרל לריינג'רס את הכוחות והם כבר לא יכולים להישתנות לפאוור ריינג'רס. אביר המשמר (שבעבר כלא את ת'ראקס) לוקח 5 ריינג'רים משנים קודמות:
אדם פארק - (ג'וני יונג בואש): ריינג'ר מייטי מורפין שחור
טורי האנסון - (סאלי מרטין): ריינג'רית סופת הנינג'ה התכלת
קירה פורד - (אמה להאנה): ריינג'רית עוצמת הדינוזאור הצהובה
ברידג' קארסון - (מאט אוסטין): ריינג'ר כוח דלתא האדום
זנדר בליי - (ריצ'רד בראנקטיסנו): ריינג'ר כוח מיסטי הירוק
והם הופכים להיות הריינג'רים החדשים עד שהריינג'רים שאיבדו את הכוחות יכולו לחזור ולהפוך לריינג'רים.
פרק זה היה פרק ספיישל לחגיגות 15 שנים לסדרה.
צוות הפאוור ריינג'רס

מאקנזי "מאק" הארטפורד - (ג'יימס מק'לורקאן): הריינג'ר האדום,היה אנדרואיד עד שבפרק האחרון נהפך לילד אמיתי. בעל חוזק בלתי רגיל.
וויל אסטון - (סמואל בנטה): הריינג'ר השחור.
דאקס לו - (גארת' יואן): הריינג'ר הכחול.
ורוניקה "רוני" רובינסון - (קייטלין מרפי): הריינג'רית הצהובה.
רוז אורטיז - (רודה מונטאמיור): הריינג'רית הוורודה.
טייזון - (דווין קמרון): ריינג'ר הכספית. כשמאק פגש בו, הוא היה אחד היצורים של מולטור. אחרי שהשתחרר מכישופו הצטרף הריינג'רס. במהלך הסדרה חיפש את ארוסתו וולה.
הזורדים

זורד מס' 1: רכב אשפה- (מאק).
זורד מס' 2: רכב מהיר- (וויל).
זורד מס' 3: רכב ג'ירו-(דאקס).
זורד מס' 4: רכב דוזר- (רוני).
זורד מס' 5: רכב סאב- (רוז).
זורד מס' 6: רכב קידוח- (מאק/רוני).
זורד מס' 7: רכב חפירה- (רוז).
זורד מס' 8: רכב מלט- (דאקס).
זורד מס' 9: רכב מתיחה- (וויל).
זורד מס' 10: סטרייקר על קולי- (מאק).
זורד מס' 11: כבאית- (טייזון).
זורד מס' 12: אמבולנס- (טייזון).
זורד מס' 13: ניידת משטרה- (טייזון).
זורד מס' 14: מטוס קרב- (מאק).
זורד מס' 15: רכב קרבי משוריין- (וויל).
זורד מס' 16: מטוס תקיפה- (דאקס).
זורד מס' 17: מפציץ- (רוני).
זורד מס' 18: מכבש- (רוז).
דמויות נוספות

אנדרו הרטפורד -אביו של מאק ובליונר. בנה את מאק לפני שנתיים ולא סיפר לו שהוא אנדרואיד.
ספנסר - המשרת של משפחת הרטפורד שעוזר לריינג'רס עם החיפוש אחר אבני החן והזורדים. אומן תחפושות מומחה.
ולה - ארוסתו של טייזון. נחטפה על ידי חתולי האימה, שגרמו לו לחשוב שהיא מתה. בהמשך, מולטור מעביר אותה לאחיו פלוריוס, ובסוף הסדרה היא משתחררת על ידי נורג.
אביר המשמר - שומרה של ה"קורונה אורורה" (הכתר של הריינג'רס, שהריינג'רס והרעים מנסים לאתר את אבניו.),שהופיע בתחילה כרוח. לוחם מיסטי שהוא בעל מספר מצבים: מצב לוחם, מצב חרב (אקסלסיור), מצב סופר ובאיזה שלב (לאחר שהתגלה שמיק רובוט) גם בתור שריון הקרב של מיק.
הנבלים

פלוריוס - נבל הקרח ואחיו של מולטור. הוא ואחיו ניסו לגנוב את "הקורונה אורורה" ונענשו בכך שכל אחד מהם הפך ליצור אחר ונשלח לכוכב אחר. בעל טכנולוגיית הג'יירו (טכנולוגיה בצורה של גירוסקופ שגורמת למפלצות להיות בעלות צורה חזקה).
הסיבה שבה מולטור והוא ביחסי חברות- יריבות היא כשהוא הרס למולטור את המזחלת שלו כשהם היו ילדים, והכחיש את זה לאורך שנות חייהם עד שאחד הפרקים שבו הוא התוודה לנורג על המעשה. השיג את הקורונה אורורה בסוף הסדרה והפך ליצור ענק.
נורג - יטי שהתגורר במערה שבה הקים פלוריוס את ביתו והפך להיות שותפו. נורג רואה בפלוריוס כחברו. באחד הפרקים נורג ברח מהבית והסתתר אצל מולטור. כמו כן, עזר לריינג'רס באחד הפרקים שהוא ריפא את טייזון מהתרדמת שלו באמצעות לחש יטים עתיק שלמד. בסוף הסדרה בגד בפלוריוס ששחרר את ולה מהמערה והם הסתתרו באחוזה של הריינג'רס, שהפכה לביתו החדש.
מולטור - נבל האש ואחיו של פלוריוס. הוא ואחיו ניסו לגנוב את "הקורונה אורורה" ונענשו בכך שכל אחד מהם הפך ליצור אחר ונשלח לכוכב אחר. היחיד שהוא בעל צבא משלו, זורדים משלו ומפלצות משלו. הסיבה שבה פלוריוס והוא ביחסי חברות- יריבות היא כשהוא הרס למולטור את המזחלת שלו שהם היו ילדים. נהרג בידי אחיו באחד הפרקים האחרונים.
קמדור - לוחם נינג'ה ומעסיקה של מירטריקס. היה כלוא בתוך תליון עד ששוחרר ובפרקים האחרונים כלא את מירטריקס בתוך תליון. בעל יכולת להגדיל מפלצות.
מירטריקס - לוחמת נינג'ה שעבדה עם קמדור. בפרק הראשון שלה, דאקס הציל אותה מיצור מפלצתי עד שהבין שהם משתפים פעולה. בפרקים האחרונים קמדור כלא אותה בתליון ומאז לא צוין מה קרה לה בהמשך.
מיג ובונגלו - שניים מחבורת חתולי האימה שהופיעו ברוב הפרקים של הריינג'רס. הם היו הנסיינים של פלוריוס לטכנולוגיית הג'יירו שציידה אותם בגוף חדש. הם נלחמו עם הזורדים של הריינג'רס בעזרת זורדים משלהם.
צ'יטר - אחד מחתולי האימה. הוא בא עם מיג על מנת לחפש את "קורונה אורורה". הושמד על ידי הריינג'רס.
קייזר - אחת מחתולי האימה. לוחמת דמוית שונר. לאחר הקרב הראשון שלה עם הריינג'רס נראה שהוא הושמדה אך היא שרדה. התחזתה לוולה אחרי שובה.
ת'ראקס - בנם של זד וריטה מה"מייטי מורפין פאוור ריינג'רס". נכלה בעבר על ידי אביר המשמר, ואחרי ששוחרר איחד בין האויבים של הריינג'ס של אותה העונה בפרק "פעם ריינג'ר, תמיד ריינג'ר".
חיילי רגל
צ'ילרס - הצבא של פלוריוס, ובאחד הפרקים נורג נתן למולטור כמה מהם בתמורה לכך שייתן לו להישאר בביתו, לאחר שהוא ברח מהבית.
שממיות הלבה - הצבא של מולטור.
החיים היפים על הסיפון

| --- | --- |

לוגו הסדרה
 מבוסס על:  החיים היפים של זאק וקודי 
 סוגה:  קומדיית מצבים לבני נוער
 יוצרים:  דני קאליס פמלה אאלס או'קונל
 בימוי:  ריצ'רד קורל, פיל לואיס, Jim Drake 
 שחקנים:  קול ספראוס דילן ספראוס ברנדה סונג דבי ראיין פיל לואיס דוק שואו
 פסקול:  Steve Rushton - "Livin' the Suite Life"
 ארץ מקור:  ארצות הברית 
 שפות:  רומנית, אנגלית 
 מספר עונות:  3 
 מספר פרקים:  71 
 הפקה
 חברת הפקה:  It's a Laugh Productions 
 הפצה:  Disney–ABC Domestic Television, דיסני+ 
 מוזיקה:  Gary S. Scott 
 אורך פרק:  23-24 דקות
 שידור
 רשת שידור:  ערוץ דיסני 
 רשת שידור בישראל:  ערוץ דיסני ישראל
 תקופת שידור מקורית:  26 בספטמבר 2008 – 6 במאי 2011
 קישורים חיצוניים
 אתר רשמי
 דף התוכנית ב-IMDb
 
החיים היפים על הסיפון (באנגלית: The Suite Life on Deck) היא סדרת ספין אוף לסדרה החיים היפים של זאק וקודי. הסדרה עוקבת אחר זאק, קודי, מר מוסבי ולונדון, כאשר הם מגיעים לאוניית נוסעים מפוארת, "ה-S.S טיפטון". האונייה, בבעלותו של מר טיפטון (אבא של לונדון ובעליו של המלון בסדרה המקורית), שטה מסביב לעולם וכוללת בתוכה תיכון הנקרא - ״תיכון שבעת הימים״ אליו הולכים תיירים ותלמידים. ב-25 במרץ 2011 יצא לסדרה סרט שנקרא "החיים היפים: הסרט". אם מחשיבים את שתי הסדרות כסדרה אחת מתקבלת הסדרה הארוכה בסדרות דיסני, עם למעלה מ-150 פרקים. ישנם פרקים מיוחדים בהם נעשה קרוסאובר, בהם הופיעו כוכבים מסדרות שונות בדיסני כמו למשל כוכבי הסדרה "המכשפים מווברלי פלייס" ו"האנה מונטנה". הסדרה עלתה בדיסני+ לכבוד השקתה בישראל ב-16 ביוני 2022.
סקירת סדרה

| עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- |
| 1 | 21 | 21 | 26 בספטמבר 2008 | 17 ביולי 2009 |
| 2 | 28 | 28 | 8 באוגוסט 2009 | 18 ביוני 2010 |
| 3 | 22 | 22 | 2 ביולי 2010 | 6 במאי 2011 |
דמויות > דמויות משניות

וודי פינק (מת'יו טימונס): בן זוגה של אדיסון, שותפו לחדר של קודי וחבר טוב שלו ושל זאק. הוא מרכיב משקפיים, בעל תספורת אפרו והוא די שמן. הוא מאוד מבולגן ומאוד לא היגייני. אין לו מזל עם בנות, אך הוא נוהג להתחנף ללונדון, דבר המשמח אותה מאוד. הוא הפיק את תוכנית האינטרנט של לונדון "הידד לי" (באנגלית: Yay me). בעונה השלישית הוא ואדיסון הופכים לזוג.
מרקוס ליטל (דוק שואו) (חלק מן העונה השנייה וחלק מן השלישית): מרקוס הוא שותפו לחדר של זאק החל מהפרק "שותף לחדר" פרק תשע בעונה השנייה. הוא ראפר לשעבר ומעריץ מושבע של להקת אבבא. הוא הפך לחברם הטוב ביותר של זאק ווודי. הוא היה מאוהב בלונדון למשך מספר פרקים. בעונה השלישית עזב לצילומי סרט, דבר שאותו השחקן באמת עשה.
אמה טוויילר (ארין קרדילו): המורה בתיכון שבעת הימים. קפדנית, אחראית ובוגרת. בעונה השנייה מתגלה צד נוסף באישיותה - העבר שלה ובעיותיה האישיות. אוהבת חתולים, ועקב מערכות יחסיה הכושלות בחדרה נמצאים למעלה משלושים חתולים. בפרק האחרון מריון מוסבי מציע לאמה נישואים והיא מסכימה.
קרבי מוריס (ווינדל די מידלברוקס): ראש מחלקת האבטחה בספינה. שמן וקירח שאוהב לאכול הרבה. שחקן פוטבול לשעבר. קודי הוא התזונאי, רואה החשבון, עורך דין והמורה הפרטי שלו.
אדיסון (רייצ'ל קתרין בל): תלמידה בתיכון שבעת הימים. מגיבה באופן קיצוני מאוד כאשר היא מקבלת סוכר, ואף מדברת באופן מהיר המנוגד ליכולת ההבנה של האדם. יש לה פוביה מכדורי פינג-פונג. חברה טובה של ביילי והחברה של וודי.
מר בלנקט (מייקל היצ'קוק) (עונה ראשונה ושנייה): הפסיכולוג של הספינה. הוא לעולם לא למד פסיכולוגיה ולעיתים נראה כי הוא זה שזקוק לטיפול פסיכולוגי. מאוהב בגברת טטויילר. המציא את "שיטת בלנקט" שהרעיון העומד מאחוריה הוא לחשוף את המטופל לפחד שלו בצורה טראומטית.
מאיה (זואי דויטש) (עונה שלישית): ילדה חדשה שהגיעה לבית הספר. באה מניו יורק. לא הופיעה בחלק מהעונה מכיוון שחלתה ולא הסכימה להישאר בספינה, אך ביקשה מלונדון לבדוק שזאק לא נועץ עיניים או מתחיל עם בחורה כשהיא לא לידו. החברה של זאק, אך הם נפרדים בפרק האחרון מכיוון שמאיה הכריזה שהיא נוסעת לצ'אד לאפריקה בלי דרך לתקשור רחוק. אוהבת לכתוב ולקרוא שירה.
דמויות > דמויות משניות > שחקנים אורחים

סלינה גומז - אלכס רוסו
מיילי סיירוס - האנה מונטנה
אמילי אוסמנט - לילי - לולה
בילי ריי סיירוס - רובי ריי
דווייט הווארד - דווייט הווארד
דרן ויליאמס - דרן ויליאמס
קווין לאב - קווין לאב
ג'ניפר טיסדייל - קוני
אשלי טיסדייל - מאדי פצפטריק
דייוויד הנרי - ג'סטין רוסו
ג'ייק טי. אוסטין - מקס רוסו
דייוויד דלואיס - ג'רי רוסו
מריה קאנאלס ברארה - תרזה רוסו
ג'ורדן ספארקס - ג'ורדן ספרקס
האץ' דנו - מוס
שון קינגסטון בתפקיד עצמו
קים רודס - קרי מרטין
בריאן סטפנק - ארווין הוקהאוסר
אדריאן ארמנטה - אסטבן רמירז
סופי טמיקו אודה - ברברה בראונשטיין
צ'ארלי סטיוארט - בוב
קייטי לי גירפורד - סינדי
קורט וונר - קורט וונר
קמילה רוסו - ג'ניס
רבקה רוסו - ג'סיקה
בריטאני קרן - צ'לסי
ג'ון מיטשל היגינס - ווילפרד טיפטון
מקומות עגינה

אנגליה - לונדון, תאילנד, הודו, צרפת - פריז, איטליה - רומא, ניו יורק - בוסטון, ליכטנשטיין - יפן, החלל החיצון, קנזס, הוואי, ניו יורק יוון - אתונה, נורווגיה, בלגיה, פלורידה, ניו אורלינס, מרוקו, ווברלי פלייס, קטלקורן, אי התוכים (מקום מומצא על ידי הסדרה).